חוס הידינק

חוס הידינק (בהולנדית: Guus Hiddink; נולד ב-8 בנובמבר 1946 בפרספלד, הולנד) הוא כדורגלן עבר הולנדי.

קריירה 
הידינק אימן בעבר קבוצות כדורגל ידועות כמו ריאל מדריד, ולנסיה, פ.ס.וו. איינדהובן וצ'לסי ואת נבחרות הולנד, אוסטרליה, קוריאה הדרומית ורוסיה.

רשימת ההישגים של הידינק כמאמן כוללת זכייה ב-6 אליפויות הליגה ההולנדית, 4 זכיות בגביע ההולנדי, זכייה בגביע אירופה לאלופות עם קבוצת פ.ס.וו. איינדהובן, זכייה בגביע הבין-יבשתי עם ריאל מדריד וזכייה בגביע ה-FA עם צ'לסי.

כמו כן רשם הידינק הצלחה רבה כמאמן נבחרות. במונדיאל 1998 העפיל עם הולנד עד לחצי הגמר וסיים את הטורניר במקום הרביעי, כך גם עם קוריאה הדרומית במונדיאל 2002, שאותו אירחה יחד עם יפן. במונדיאל 2006 הגיע עם אוסטרליה עד לשלב שמינית הגמר, שממנו הודחה אוסטרליה רק בתוספת הזמן משער בפנדל שנוי במחלוקת של איטליה. הידינק העלה את רוסיה לחצי גמר יורו 2008 לאחר שניצח את נבחרת הולנד החזקה 3:1. אולם, במשחק חצי הגמר רוסיה הובסה על ידי נבחרת ספרד בתוצאה 0 - 3.

בפברואר 2009 מונה למאמן צ'לסי. בסיום העונה זכה הידינק עם צ'לסי בגביע ה-FA.
בפברואר 2010 מונה הידינק למאמן נבחרת טורקיה עד שנת 2012. במרץ 2010 חתם על חוזה למספר חודשים בנבחרת , במטרה לאמן אותה במסגרת מונדיאל 2010, אך לבסוף הודיעה התאחדות הכדורגל של חוף השנהב שהינדיק לא יאמן את הנבחרת.

בפברואר 2012 חתם הידינק על חוזה לשנה וחצי בקבוצת אנז'י מחצ'קלה הרוסית.

ב-13 ביוני 2013 האריך הידינק את החוזה בקבוצה בעונה נוספת. ב-22 ביולי 2013 התפטר הידינק מאימון הקבוצה.

במרץ 2014 מונה הידינק לקדנציה שנייה כמאמן נבחרת הולנד. הוא חתם על חוזה לשנתיים. ב-29 ביוני 2015 התפטר מאימון הנבחרת.

ב-19 בדצמבר 2015 מונה הידינק למאמן צ'לסי האנגלית עד לתום העונה, זאת אחרי פיטוריו של ז'וזה מוריניו. הידינק חתם על חוזה עד לתום העונה. ב-10 בספטמבר 2018 מונה למאמן נבחרת סין הצעירה.

באוגוסט 2020 מונה למאמן נבחרת קוראסאו.

קישורים חיצוניים

הערות שוליים

קצרמר הולנדים
כדורגלני דה חראפסחאפ
כדורגלני ניימכן
כדורגלני סן חוזה ארת'קווייקס (1974–1988)
כדורגלני פ.ס.וו. איינדהובן
כדורגלנים הולנדים
מאמני אנז'י מחצ'קלה
מאמני ולנסיה
מאמני כדורגל הולנדים
מאמני כדורגל זרים ברוסיה
מאמני נבחרת אוסטרליה בכדורגל
מאמני נבחרת הולנד בכדורגל
מאמני נבחרת טורקיה בכדורגל
מאמני נבחרת קוריאה הדרומית בכדורגל
מאמני נבחרת רוסיה בכדורגל
מאמני פ.ס.וו. איינדהובן
מאמני פנרבחצ'ה
מאמני צ'לסי
מאמני ריאל בטיס
מאמני ריאל מדריד
קשרי כדורגל הולנדים
הולנדים שנולדו ב-1946